cyanic-selkie/wikianc huggingface dataset:
Yaklan hyökkäys
Yaklan hyökkäys oli Yhdysvaltojen ja Yhdistyneiden arabiemiirikuntienerikoisjoukkojen tekemä hyökkäys Arabian niemimaan al-Qaidaa vastaan Jemenissä 28. tammikuuta 2017. Erikoisjoukot joutuivat ankaraan tulitaisteluun al-Qaidan taistelijoiden kanssa ja yksi amerikkalaissotilas sai surmansa. Yhdysvaltojen mukaan 14 al-Qaidan jäsentä kaatui taistelun aikana, jota kuvailtiin virallisesti onnistuneeksi. Yhdysvaltojen mukaan hyökkäyksestä saatiin arvokasta tiedustelutietoa. Hieman iskun jälkeen alettiin uutisoida myös siviiliuhreista, jotka Yhdysvallat aluksi kiisti. Valokuvien levitessä siviiliuhrit kuitenkin lopulta myönnettiin. Eri arvioiden mukaan iskun aikana kuoli 8-14 siviiliä, joiden joukossa oli naisia ja lapsia.
Tausta
Yhdysvaltojen sotilasoperaatioista Lähi-idässä vastaa U.S. Central Command eli USCENTCOM, joka esitti Yhdysvaltain puolustusministeriölle suunnitelman sotilasoperaatiosta Jemenissä 7. marraskuuta 2016 Barack Obaman presidenttikaudella. Operaation kohde oli Arabian niemimaan al-Qaidan tukikohta. Obaman hallinto arvioi ja hyväksyi suunnitelman, mutta sittemmin sen toteuttamista lykättiin. Obaman hallinnon virkamiesten mukaan Obama ei allekirjoittanut iskun toteuttamista ennen virastaan luopumista. Donald Trump päihitti kilpailijansa Hillary Clintonin Yhdysvaltain presidentinvaaleissa 8 marraskuuta ja hän vannoi virkavalansa 20. tammikuuta. Joidenkin Trumpin hallinnon edustajien, kuten Valkoisen talon tiedottaja Sean Spicerin mukaan iskun yksityiskohdista oli päätetty jo Obaman aikana. Spicerin mukaan isku haluttiin toteuttaa kuuttomana yönä, mikä teki iskun mahdolliseksi vasta Trumpin kauden alettua. Trump hyväksyi iskun toteuttamisen lounaalla 25. tammikuuta neuvonantajiensa Jared Kushnerin, Steve Bannonin Jim Mattisin ja Joseph F. Dunfordin kanssa. Iskun tavoitteena oli kerätä tiedustelutietoa terroristeista esimerkiksi puhelimista tai kannettavista tietokoneista. Tietojen toivottiin myös johtavan Arabian niemimaan al-Qaidan johtaja Qassim al-Rimin löytymiseen. Presidentti allekirjoitti iskun virallisesti seuraavana päivänä.
Edellinen amerikkalaisten johtama maaoperaatio Jemenissä oli joulukuussa 2014 toteutettu yritys vapauttaa al-Qaidan panttivangiksi ottama amerikkalainen journalisti. Operaatio päättyi epäonnistumiseen al-Qaidan surmatessa amerikkalaisen ja eteläafrikkalaisen vankinsa. Vuonna 2016 amerikkalaiset erikoisjoukot olivat myös tukeneet Yhdistyneiden arabiemiirikuntien joukkoja al-Mukallan kaupungin valtauksessa al-Qaidalta.
Isku
thumb|[[MV-22 Osprey -lentokoneita USS Makin Islandilla vuoden 2016 lopulla.]] Hyökkäyksen toteutti 28. tammikuuta Navy SEAL Team 6 eli viralliselta nimeltään Naval Special Warfare Development Group. Mukana oli myös erikoisjoukkojen sotilaita Yhdistyneistä arabiemiirikunnista. Yhteensä sotilaita oli useampi tusina. Iskua kohteeseen pidettiin suhteellisen vaarallisena. Kohde oli al-Qaidan johdon käyttämä rakennuskompleksi Yaklan alueella Al Baydan maakunnassa, joka oli aikaisemmin ollut useiden Yhdysvaltojen miehittämättömillä lennokeilla tekemien iskujen kohde. Jostain syystä al-Qaidan asemiehet iskukohteessa saivat tietää iskusta etukäteen. Paikalliset havaitsivat mahdollisesti epätavallisen matalalla lentäneet lennokit, jotka paikallisten silminnäkijöiden mukaan pitivät kovaa ääntä. Yhdysvallat pystyy seuraamaan al-Qaidan viestintää, joten erikoisjoukot tiesivät yllätyksen epäonnistumisesta etukäteen. Hyökkäystä päätettiin silti jatkaa.
Yaklassa erikoisjoukot joutuivat ankaraan tulitaisteluun al-Qaidan asemiehiä vastaan. Asemiehet ottivat asemat taloista, paikallisesta klinikasta, koulusta ja moskeijasta. Yhdysvaltain puolustusministeriön tiedottaja Jeff Davisin mukaan al-Qaidan jäsenet olivat mahdollisesti harjoitelleet taistelua valmiiksi tehdyistä asemistaan. Amerikkalaisten sotilasvirnaomaisten mukaan al-Qaida käytti myös naisia ja lapsia ihmiskilpinä, sekä osan paikallisista naisista aseistautuneen ja tulittaneen erikoisjoukkoja vastaan. Amerikkalaiset kutsuivat paikalle ilmaiskuja ja kaikkiaan taistelu kesti noin 50 minuuttia. Yhdysvaltojen erikoisjoukkojen sotilas William Owens sai surmansa ja kolme muuta haavoittui tulitaistelun aikana. Erikoisjoukot evakuoitiin lopulta ilmaiskujen tukemana. Vielä kolme muuta haavoittui operaatioon osallistuneen MV-22 Osprey -lentokoneen vahingoittuessa laskun aikana. Kone oli noussut USS Makin Islandilta mereltä. Kone vaurioitui käyttökelvottomaksi ja se tuhottiin ilmaiskulla, jotta se ei päätyisi al-Qaidan käsiin.
Seuraukset
Amerikkalaisten mukaan hyökkäyksen aikana sai surmansa 14 al-Qaidan taistelijaa. USCENTCOM:n mukaan hyökkäyksen avulla saatiin arvokasta tiedustelutietoa Arabian niemimaan al-Qaidan mukaan sen Abdul Rauf al-Dhahab-niminen komentaja kuoli iskun aikana. Trump kutsui oman virkakautensa ensimmäistä terrorisminvastaista operaatiota onnistumiseksi. Senaatin asevoimien komitean puheenjohtaja senaattori John McCain kommentoi puolestaan, että iskun tavoitteet oli saavutettu, mutta että operaatioita joiden aikana saa surmansa amerikkalaissotilaita ei voi kutsua onnistumiseksi.
Amerikkalaiset kiistivät aluksi iskun aiheuttaneen siviiliuhreja, mutta pyörsivät kantansa kun julkisuuteen alkoi levitä iskussa kuolleiksi väitettyjen lasten ruumiiden kuvia. Reutersin haastattelemien sairaanhoitajien mukaan 10 naista ja lasta oli kuollut Yaklassa. Jemeniläinen viranomainen kertoi puolestaan New York Timesille kahdeksan naisen ja lapsen kuolleen. Human Rights Watch uutisoi kuolleita siviilejä olleen vähintään 14 Surmansa saaneiden lasten mukana oli amerikkalaissyntyisen al-Qaidan komentaja Anwar al-Awlakiin 8-vuotias tytär Nawar al-Awlaki. Anwar al-Awlaki oli saanut surmansa jo aikaisemmin lennokki-iskussa vuonna 2011.
Kersti Bergroth
Kersti Solveig Bergroth (24. tammikuuta 1886 Viipuri – 24. tammikuuta 1975 Helsinki) oli suomalainen kirjailija, joka nykyään muistetaan parhaiten karjalanmurteella kirjoitetuista näytelmistä Anu ja Mikko sekä Kuparsaare Antti. Hänen kirjailijanuransa oli harvinaisen pitkä, yli 60 vuotta.
Henkilöhistoria
Bergrothin vanhemmat olivat rehtori Adiel Bergroth ja Lydia Petterson. Kirjailija Eva Hirn oli hänen vanhempi ja kirjailija Anna Inkeri Relander nuorempi sisarensa. Bergroth valmistui ylioppilaaksi 1904 ja filosofian kandidaatiksi 1910. Vuosina 1924–1934 hän toimi Uuden Suomen viikkoliitteen toimittajana. Vuosina 1927–1930 hän toimitti kirjallista aikakauslehteä Sininen kirja ja vuosina 1934–1938 Päiväkirjaa.
Bergroth muutti 1950-luvulla asumaan Italiaan Roomaan ja julkaisi monia Roomaa käsitteleviä esseitä. Roomasta hän palasi kotimaahan vuonna 1972. Seuraavana vuonna, jolloin hän oli jo 87-vuotias, hän julkaisi vielä muistelmateoksen Löytöretki ja aforismikokoelman Meidän elämämme täällä. Vuonna 1971 hän oli valikoinut saksan kielellä kirjoittamiaan runoja kokoelmaksi Neue Romantik.
Arto Lindberg (jalkapalloilija)
Maaliskuussa 2008 Lindberg kutsuttiin U19-maajoukkueeseen, joka matkusti Porto International-turnaukseen Portugaliin. Lindberg on pelannut poikamaajoukkueissa yhteensä 18 ottelua.
Lindberg pelasi 14 ottelua Ykkösen PP-70:ssa kaudella 2007. Pelattuaan kauden 2008 Kuopion Palloseurassa Veikkausliigassa hän siirtyi kaudelle 2009 Tampereen Pallo-Veikkojen riveihin. Neljän TPV-kauden jälkeen Lindberg siirtyi Ykköseen nousseen Ilveksen riveihin yhden vuoden sopimuksella.
Kersti Bergroth
Henkilöhistoria
Bergroth sai Pro Finlandia -mitalin vuonna 1950. Hän oli maailmankatsomukseltaan antroposofi ja toimi myös Suomen antroposofisen liiton puheenjohtajajana. Yle TV1 esitti dramatisoidun dokumentin Meidän elämämme täällä vuonna 1986, jolloin kirjailijan syntymästä oli kulunut sata vuotta. Suomessa ja Italiassa kuvattu ohjelma perustui Bergrothin omiin teksteihin. Ohjelman käsikirjoitti ja ohjasi Laura Lilja-Haataja. Kirjailijaa esitti Maija-Liisa Sutinen, jonka ohjaama Eevan luokasta kertoviin kirjoihin perustuva draamasarja oli aikaisemmin esitetty TV 1:ssä.
Kirjallinen tuotanto
Bergroth oli tarkka ihmiskuvaaja sekä tapojen ja käyttäytymisen havainnoija. Hänen 1940- ja 1950-luvulla kirjoitetut pakinansa tuntuvatkin edelleen ajankohtaisilta. Ne sisältävät arkista kodin, perheen ja ihmisluonnon kuvailua. Hän ilakoi sosiaalisten normien hassunkurisuuksista muttei säästä itseäänkään kuvatessaan esimerkiksi oman rahankäyttönsä hillittömyyttä. Myös satiiria Bergroth käyttää varsinkin kuvatessaan kulttuurielämää. Pakinavalikoima Kersti Bergrothin parhaat pakinat (1958) antaa hyvän läpileikkauksien hänen pakinatuotannostaan.
Bergroth kirjoitti Valentin Vaalalle useita elokuvakäsikirjoituksia, kuten Morsian yllättää (1941), Tositarkoituksella (1943) ja Dynamiittityttö (1944). Elokuvascenaristina Bergroth käytti nimimerkkiään Tet. Lisäksi hänen teostensa pohjalta on tehty käsikirjoituksia, muun muassa elokuvaan Rikas tyttö.
Jari Sillanpää
Jari Veikko Sillanpää (s. 16. elokuuta 1965 Ludvika, Ruotsi) on ruotsinsuomalainen laulaja. Hän on voittanut useita laulukilpailuja ja musiikkipalkintoja.
Sillanpää nousi julkisuuteen tullessaan tangokuninkaaksi Seinäjoen Tangomarkkinoilla 1995. Kilpailun jälkeen julkaistu nimikkoalbumi Jari Sillanpää on Suomen kaikkien aikojen myydyin äänite (yli 270 000 levyä).
Sillanpäällä on musiikkiliiketoimintaan yritys Bridgehead Productions Ltd Oy.
Ura
Jari Sillanpää sai kipinän esiintymiseen työskennellessään ruotsinlaivalla 1990-luvun alkupuolella. Yleisön kannustus laivan karaokessa rohkaisi Sillanpäätä hakeutumaan laulajan uralle.
Sillanpää osallistui Tangomarkkinoille ensimmäistä kertaa 1993, jolloin tie kariutui karsintoihin. Seuraavana vuonna hänestä kruunattiin tangoprinssi.
Jari Sillanpää on edustanut Suomea kahdessa kansainvälisessä laulukilpailussa: Vuonna 1997 hänen esityksensä "Remember Me" äänestettiin voittajaksi Romaniassa Kultainen hirvi -kilpailussa. Vuonna 2004 Sillanpää edusti Suomea ensimmäisissä kaksipäiväisissä Eurovision laulukilpailuissa. "Takes 2 to Tango" -edustuskappale sai semifinaalissa 51 pistettä ja sijoittui semifinaalin 14. sijalle, mutta ei päässyt jatkoon.
Sillanpää osallistui Suomen karsintaan myös vuosina 1998 ("Valkeaa unelmaa") ja 2009 ("Kirkas kipinä"). Hän toimi Suomen pisteidenlukijana Eurovision laulukilpailussa vuosina 2005 ja 2009.
Vuonna 2004 Sillanpää teki Katri Helenan kanssa MeStarat-konserttikiertueen. He tekivät yhteisen kiertueen myös vuonna 2007. Sillanpää sai vuonna 2005 sekä Tango- että Iskelmä-Finlandia -palkinnon.
Vuonna 2006 ruotsalais-suomalainen kulttuurirahasto myönsi Sillanpäälle 5 000 euron suuruisen palkinnon ansioista Suomen ja Ruotsin välisessä kulttuurivaihdossa. Lisäksi hänelle on myönnetty Carl Axel Gottlund -palkinto Ruotsissa asuvan suomenkielisen väestön aseman edistämisestä.
Syksyllä 2012 Sillanpää oli mukana Nelosella esitetyssä Vain elämää -sarjassa, jossa seitsemän kotimaista artistia esitti toistensa kappaleita. Sillanpää valittiin myös ohjelman all stars -kaudelle vuonna 2017.
Keväällä 2014 Sillanpää oli mukana MTV3:n Tähdet, tähdet -musiikkiohjelmassa ja voitti finaalin yleisöäänestyksen.
Lähetti-RNA
Lähetti-RNA eli lRNA eli mRNA on RNA-ketju, joka syntyy solun tumassa transkriptioksi kutsutussa tapahtumassa DNA:n emäsjärjestyksen ohjaamana. Lähetti-RNA sisältää geneettisen informaation, joka voidaan kääntää translaatiossa proteiinien aminohappojärjestykseksi. Transkriptiosta translaatioon johtavaa tapahtumaketjua kutsutaan molekyylibiologian keskusdogmiksi.
Jari Sillanpää
Ura
Syksyllä 2016 Sillanpää toimi yhtenä Nelosella esitetyn Talent Suomi -kykyjenetsintäohjelman kolmesta vakituisesta tuomarista ohjelman viidennellä tuotantokaudella.
Lähetti-RNA
DNA:n tavoin myös lähetti-RNA:n geneettinen informaatio on koodattuna nukleotidien ketjuiksi eli sekvensseiksi. Ketjun nukleotidit muodostavat kodoneita, jotka muodostuvat kolmesta nukleotidista. Kukin kodoni koodaa spesifistä aminohappoa lukuun ottamatta lopetuskodonia, joka päättää proteiinisynteesin (geneettinen koodi). Kodonien translaatio aminohappoketjuksi vaatii kahta muuta RNA-tyyppiä: siirtäjä-RNA:ta (tRNA) ja ribosomaalista RNA:ta (rRNA).
Jari Sillanpää
Ura
Sillanpäästä tehty Rakkaudella merkitty -niminen musikaali sai ensi-iltansa Suomen kesäteatterissa Valkeakoskella 14. kesäkuuta 2018. Sen ohjasi ja käsikirjoitti Heikki Paavilainen. Jari Sillanpään roolissa nähtiin näyttelijät Jari Ahola (varttuneempana Sillanpäänä) sekä Martti Manninen (nuorena Sillanpäänä).
Lähetti-RNA
Tutkijat François Jacob ja Jacques Monod ehdottivat ensimmäisinä, että lähetti-RNA:ta olisi olemassa. Hieman myöhemmin, vuonna 1961, Jacob, Sydney Brenner ja Matthew Meselson löysivät lähetti-RNA:n.
Jari Sillanpää
Ura
Sillanpään vuodesta 1996 asti toiminut ihailijakerho lopetettiin vuonna 2018 (jo ennen Sillanpään huumekäryä). Sillanpää valittiin Seinäjoen Tangomarkkinoiden vuoden 2019 tuomaristoon.
Lähetti-RNA
Pre-mRNA:n muokkaus
Esitumallisten soluissa ei ole tumaa eikä niiden DNA:ssa ole introneita, joten solulimaan syntyvää lähetti-RNA:ta ei tarvitse muokata, vaan sitä voidaan käyttää translaatiossa sellaisenaan. Lisäksi esitumallisten soluissa transkriptio ja translaatio voivat tapahtua samanaikaisesti.
Jari Sillanpää
Yksityiselämä
Jari Sillanpää syntyi ruotsinsuomalaiseen perheeseen ja asui lapsuutensa Ruotsissa. Nykyisin Sillanpää asuu avoliitossa Siim Bahmatsovin kanssa Helsingin Katajanokalla. Lisäksi hänellä on kartano-huvila Haaparannalla, huvila Vihdissä ja lomahuoneistot sekä Thaimaassa että Espanjan Aurinkorannikolla Benalmádenassa.
Lähetti-RNA
Koodaavat alueet
Lähetti-RNA:n koodaavat alueet muodostuvat kodoneista, jotka ribosomi koodaa translaation aikana proteiineiksi. Koodaava alue alkaa aina aloituskodonista, jonka emäsjärjestys on yleensä AUG ja päättyy lopetuskodoniin, jonka emäsjärjestys voi olla joko UAA, UAG tai UGA.
Jari Sillanpää
Yksityiselämä
Vuodesta 2011 alkaen Sillanpäällä on ollut Ruotsin ja Suomen kaksoiskansalaisuus.
Jari Sillanpäällä on oma Bridgehead Productions Oy -niminen yritys, jonka liikevaihto oli vuonna 2015 1,8 miljoonaa euroa. Vuonna 2010 Sillanpää ilmoitti, että hänen yhtiönsä hankkeena on rakennuttaa kaksi tuulivoimalaa Raaheen. Ensimmäinen tuulivoimala ilmoitettiin otettavan käyttöön lokakuussa 2013.
Lähetti-RNA
Ei-koodaavat alueet
Ei-koodaavat alueet eli UTR:t (engl. Un-translated regions) ovat lähetti-RNA:ssa ennen aloituskodonia ja lopetuskodonin jälkeen esiintyviä sekvenssejä, jotka eivät translaatiossa koodaa mitään proteiinia. Alueita kutsutaan myös 5'-UTR:ksi ja 3'-UTR:ksi. Ne kopioidaan transkriptiossa samaan tapaan kuin koodaavat alueetkin ja ne kuuluvat eksoneihin, minkä takia niitä ei poisteta pre-mRNA:ta muokattaessa. Ei-koodaavilla alueilla voidaan katsoa olevan useita rooleja geenien ilmentymisessä, esimerkiksi lähetti-RNA:n vakautus, paikallistaminen ja translaation tehostaminen. Ei-koodaavan alueen kyky toimia riippuu kuitenkin sekvenssistä ja voi vaihdella eri lähetti-RNA:issa.
Jari Sillanpää
Yksityiselämä
Sillanpää valaisi julkisesti seksuaalista suuntautumistaan kertomalla Nelosen Tuomas & Juuso Experience -ohjelmassa huhtikuussa 2006 entisen seurustelukumppaninsa olleen mies. Vihjaillen asiasta kerrottiin jo aiemmin. Sillanpää oli antanut haastattelun vuonna 1995 Helsingin Sanomille, jossa oli myös puhunut seksuaalisuudestaan, mutta lehti ei julkaissut sitä. Myöhemmin Sillanpää myönsi lehden ratkaisun olleen kuitenkin tilanteeseen nähden oikea.
Lähetti-RNA
Ei-koodaavat alueet
Ei-koodaavat alueet voivat huolehtia translaation tehokkuudesta tai joissain tapauksissa kokonaan estää sen. Ei-koodaaviin alueisiin sitoutuvat proteiinit vaikuttavat ehkä translaatioon vaikuttamalla ribosomin kykyyn sitoutua lähetti-RNA:han. 3'-UTR:iin sitoutuva mikroRNA saattaa myös vaikuttaa translaation tehokkuuteen tai lähetti-RNA:n vakauteen.
Jari Sillanpää
Yksityiselämä
Elokuussa 2016 julkaistu Sillanpään elämäkertakirja Jari Sillanpää – Paljaana nousi kuukauden myydyimmäksi tietokirjaksi Suomessa.
Lähetti-RNA
Ei-koodaavat alueet
Uskotaan, että 3'-UTR vastaa lähetti-RNA:n sijainnista solulimassa. Jos tietyllä solun alueella tarvitaan proteiinia, sitä voidaan myös tuottaa kyseisellä alueella. Tällaisia tapauksia varten 3'-UTR:ssä voi olla sekvenssejä, jotka sallivat lähetti-RNA:n siirtyä tällaiselle alueelle translaatiota varten.
Jari Sillanpää
Ensimmäinen tuomio huumeista
Sillanpää jäi 2017 kiinni metamfetamiinin vaikutuksen alaisena ajamisesta Helsingin keskustassa, minkä jälkeen Sillanpään asuntoon tehtiin kotietsintä. Sillanpää myönsi teon Facebook-päivityksessään ja poliisikuulustelussa. Sillanpää oli kiinnioton yhteydessä kertonut poliisille käyttäneensä metamfetamiinia kolmen vuoden ajan ennen kiinnijäämistään. Sitä seuranneen kotietsinnän yhteydessä Sillanpää oli tarkentanut käyttäneensä metamfetamiinia suonensisäisesti. Poliisit löysivät nesteytykseen soveltuvia pusseja, joita hän kertoi käyttävänsä kehon nestetasapainon palauttamiseen.
Helsingin käräjäoikeus tuomitsi tammikuussa 2018 Sillanpään rattijuopumuksesta, huumausaineen käyttörikoksesta ja kahdesta liikennerikkomuksesta 50:een päiväsakkoon, joka hänen tuloillaan teki 23 790 euroa. Sen lisäksi hänen pitää maksaa 40 euron rikesakko ja rikosuhrimaksu 40 euroa, sekä korvaamaan päihdetutkimuskustannukset 105 euroa. Hän sai ajolupansa samalla takaisin.
Toinen tuomio huumeista
Sillanpää jäi jälleen maaliskuun lopulla 2018 kiinni huumeista. Hän oli palaamassa Thaimaasta, kun poliisi otti hänet kiinni Helsinki-Vantaan lentoasemalla, ja häneltä löytyi metamfetamiinia. Tämän toisen kiinnijäämisen jälkeen Sillanpään asianajaja kertoi hänen käyttäneen huumeita vuosina 2014–2017 ja tänä aikana hankitun metamfetamiinin määrän olleen yhteensä noin 110 grammaa, kerrallaan 1–10 grammaa.
Lähetti-RNA
Poly(A)-häntä
Poly(A)-häntä on pre-mRNA:n 3'-päähän lisättävä, usein satoja adeniininukleotideja sisältävä sekvenssi. Häntä estää lähetti-RNA:ta hajoamasta.
Jari Sillanpää
Toinen tuomio huumeista
Sillanpää puhui asiasta julkisuudessa ensimmäisen kerran MTV3-kanavalla 29. maaliskuuta 2018 esitetyssä tv-haastattelussa. Hän myönsi olevansa narkomaani mutta kielsi kuuluvansa huumerinkiin ja sanoi ettei koskaan ole esiintynyt huumeiden vaikutuksen alaisena. Hän kertoi ettei kaipaa muiden apua eikä tiedä, käyttääkö hän huumeita vielä vuoden päästä. Asian seurauksena Rukahovi, Siikaisten kunta ja Syvälahden tanssilava peruivat Sillanpään kesän 2018 esiintymisen.
Lähetti-RNA
mRNA:n rengastuminen
Aitotumaisten soluissa lähetti-RNA-molekyylit muodostavat pyöreitä rakenteita eIF4E-proteiinin ja poly(A):n sitojaproteiinin välisten vuorovaikutuksien takia. Molemmat proteiinit sitoutuvat eIF4G-proteiiniin ja muodostavat siten mRNA-proteiini-mRNA-sillan. Rengastumisen uskotaan tukevan ribosomien kiertoa ja tehostavan translaatiota, ja ehkä myös toimivan varmistimena sille, että vain ehjät lähetti-RNA-molekyylit osallistuvat translaatioon. Ehjissä lähetti-RNA-molekyyleissä on poly(A)-häntä ja 5'-cap.
Jari Sillanpää
Toinen tuomio huumeista
Sillanpää tuomittiin Helsingin käräjäoikeudessa 17. elokuuta 2018 kymmenen kuukauden ehdolliseen vankeuteen kahdesta huumausainerikoksesta. Jutun pääsyytettynä ollut huumeiden maahantuoja ja myyjä tuomittiin neljän vuoden ehdottomaan vankeuteen. Sillanpäätä avusti asianajaja Riitta Leppiniemi.
Lähetti-RNA
mRNA:n rengastuminen
Erityisesti virusten lähetti-RNA:illa tiedetään olevan myös muita rengastumismekanismeja.
Jari Sillanpää
Tuomio sukupuolisiveellisyyttä loukkaavan kuvan levittämisestä
Helsingin käräjäoikeudessa käytiin helmikuussa 2020 Sillanpäätä vastaan oikeudenkäynti jossa häntä syytettiin lapsen seksuaalisesta hyväksikäytöstä ja sukupuolisiveellisyyttä loukkaavan kuvan levittämisestä. Istunto käytiin suljetuin ovin.
Oikeus hylkäsi näistä ensimmäisen syytteen, mutta tuomitsi jälkimmäisestä Sillanpään 45 päiväsakkoon, joka tekee hänen tuloillaan 15 480 euroa. Tuomion mukaan "Vastaaja on videokuvannut matkapuhelimellaan videon tietokoneensa ruudulta, jossa aikuinen mies on sukupuoliyhteydessä hyvin pienen lapsen kanssa. Lisäksi vastaaja on ottanut matkapuhelimellaan tietokoneen ruudulta kahdeksan kuvaa, joissa aikuinen kohdistaa seksuaalista toimintaa hyvin pieneen lapseen. Sillanpää tyytyi päätökseen muilta osin paitsi että aikoi valittaa sakkojen suuruudesta.
Hannu Lamberg
Hannu Lamberg (s. 26. joulukuuta 1947) on entinen suomalainen jalkapalloilija.
Hyökkääjänä pelannut Lamberg edusti lähes koko uransa ajan vuosina 1967–1979 Kokkolan Palloveikkoja, jonne hän siirtyi pelattuaan ensin aikuisten tasolla 2. divisioonan Kokkolan Jymyssä kaudella 1966. Hän voitti KPV:ssa Suomen mestaruuden 1969 ja mestaruussarjan maalikuninkuuden 1969 ja 1973. Kaikkiaan Lamberg pelasi 13 kauden aikana 277 pääsarjatason ottelua, joissa hän teki 111 maalia. Hän maaleillaan kaikkien aikojen maalintekijätilastossa sijalla 13.
Lamberg pelasi maajoukkueessa yhden maaottelun vuonna 1973.
Dot Jones
Dorothy Marie "Dot" Jones (tunnettu myös nimellä Dot-Marie Jones, s. 4. tammikuuta 1964 Turlock, Kalifornia, Yhdysvallat) on yhdysvaltalainen näyttelijä ja urheilija.
Urheilu
Dot Jones syntyi Turlockissa Kaliforniassa. Hän alkoi harrastaa painonnostoa yläasteaikoinaan, koska nopea kasvu lyhyessä ajassa heikensi hänen selkäänsä. Lukiossa Jones saavutti menestystä painonnostajana ja alkoi kilpailla myös kädenväännössä. Hän voitti kädenväännön maailmanmestaruuskilpailut 19-vuotiaana. Hän saavutti maailmanmestaruuden yhteensä 15 kertaa.
Jones opiskeli Modesto Junior Collegessa ja Fresnon yliopistossa. Yliopistoaikoinaan hän kilpaili kuulantyöntäjänä, kehonrakentajana ja painonnostajana. Hän voitti kuulantyönnön osavaltion mestaruuden vuosina 1983 ja 1984. Hän osallistui Yhdysvaltain olympiakarsintoihin vuonna 1988. Hän sai urheilu-uransa aikoina useita polvivammoja, joiden takia hänen pituutensa lyheni 193 cm:sta 191 cm:iin. Jones työskenteli yliopiston jälkeen terapeuttina Fresnon nuorisovankilassa.
Näyttelijän ura
Jonesin näyttelijänura alkoi sattumalta vuonna 1992, kun American Gladiators -ohjelman Shirley Ecson näki hänet kehonrakennuskilpailussa ja halusi hänen osallistuvan Gladiatorsin tapaiseen kilpailuohjelmaan Knights and Warriors. Ohjelma kesti vain yhden kauden, mutta Jones alkoi tämän jälkeen esiintyä muissa televisio-ohjelmissa ja elokuvissa.
Jones on esiintynyt sivuosissa muun muassa televisiosarjoissa Pulmuset, Cybill, Chicagon lääkärit, Muodon vuoksi ja Pako. Hän on esittänyt usein riskejä maskuliinisia naisia. Vuonna 2005 hän näytteli valmentaja Kellyä sarjassa Lizzie McGuire. Vuodesta 2010 lähtien hän on esittänyt valmentaja Beisteä sarjassa Glee. Jones sai roolistaan Beistenä Primetime Emmy -ehdokkuuden.
Bunkkeri
Bunkkeri kuuluu kantalinnoitettuun puolustusjärjestelmään. Bunkkereita on eri tyyppejä; esimerkiksi pikalinnoitettu tai kenttälinnoitettu bunkkeri. Betonista tehty bunkkeri on kantalinnoitettu puolustusasema.
Bunkkerissa on yleensä ryhmän tai joukkueen verran miehiä. Bunkkerin aseistuksena voi olla konekivääri, tykki tai muuta raskasta aseistusta. Bunkkerit pyritään valtaamaan räjäyttämällä tai liekinheittimellä, jolloin sisällä olijoilta loppuu happi. Suomeksi bunkkeria vastaava virallinen termi on korsu, teräsbetonikorsu tai tb-korsu. Suomessa kantalinnoitettuja korsuja sijaitsee Hangossa ja itä-Suomessa Salpalinjan alueella yli 770 kappaletta.
Tanssii tähtien kanssa (1. tuotantokausi)
Tanssii tähtien kanssa -televisiosarjan ensimmäinen tuotantokausi esitettiin MTV3-kanavalla keväällä 2006. Ohjelma perustuu formaattiin Dancing with the Stars, jossa julkisuuden henkilöt opettelevat tansseja ammattitanssijoiden opastuksella. Viikoittain yksi pari putoaa katsojien ja tuomarien äänten perusteella.
Sarjan ensimmäinen jakso, jossa seurattiin tanssiparien harjoittelua, esitettiin 5. maaliskuuta 2006. Sunnuntai-iltana esitetty jakso keräsi yli 1,3 miljoonaa katsojaa. Kilpailuun osallistuneesta kahdeksasta parista ensimmäinen putosi viikkoa myöhemmin. Kilpailun voittajaksi selviytyi lopulta laulaja Tomi Metsäketo parinaan tanssija Sanna Hirvaskari.
Ensimmäisen kauden lähetyksillä oli keskimäärin 1,4 miljoonaa katsojaa. Kauden päätöstä seurasi keskimäärin 1,57 miljoonaa suomalaista, mikä nosti finaalin koko vuoden neljänneksi katsotuimmaksi ohjelmaksi.
Tuotantokaudella kilpaillut Kristiina Elstelä valittiin vuoden 2006 Eevaksi. Hänet palkittiin esimerkistä, jonka hän antoi jaksaessaan jatkaa kilpailussa syvästä henkilökohtaisesta surustaan huolimatta. Hänen poikansa kuoli kesken kilpailun.
Juontajat
Ensimmäisen tuotantokauden juontajina toimivat Marco Bjurström sekä Ella Kanninen. Bjurström juonsi kilpailua kaikkiaan neljä tuotantokautta vuoteen 2009 asti, minkä jälkeen hän tiedotti jättävänsä ohjelman ja hänen tilalleen valittiin Mikko Leppilampi. Kanninen puolestaan toimi juontajana kaksi ensimmäistä tuotantokautta sekä seitsemännellä tuotantokaudella vuonna 2012.
Tuomarit
Kilpailun alkuperäisiä tuomareita olivat Jorma Uotinen, Jukka Haapalainen, Mikko Rasila ja Merja Satulehto, joka toimi myös tuomariston puheenjohtajana. Tuomariston kokoonpano säilyi samana myös seuraavalla tuotantokaudella, mutta Rasila ja Satulehto eivät jatkaneet enää kolmannelta kaudelta lähtien.
Valtra
thumb|Neljännen sukupolven nelisylinterinen N-sarjan traktori. Valtra Oy Ab on Suomessa toimiva yhdysvaltalaiseen AGCO-yhtiöön kuuluva traktoreiden ja maatalouskoneiden valmistaja. Valtran traktoreita valmistetaan Keski-Suomessa, Suolahdessa Äänekoskella, ja Mogi das Cruzesissa Brasiliassa. Brasiliassa Valtran mallistoon kuuluu myös leikkuupuimureita, sokeriruokopuimureita, ajoruiskuja ja kylvökoneita. Valtran juuret ovat valtioyhtiö Valmetissa. Traktoreiden nimi muuttui Valtraksi vuonna 2001.
Yritys
Valtra Oy Ab ja Valtra do Brasil ovat yhdysvaltalaisen AGCO:n sataprosenttisesti omistamia yhtiöitä. AGCO:n päämaja sijaitsee Yhdysvalloissa Georgian osavaltiossa Duluthin kaupungissa ja Euroopan, Lähi-idän ja Afrikan alueen päämaja Neuhausenissa Sveitsissä. AGCO on listattu New Yorkin pörssissä. AGCO on maailman kolmanneksi suurin maatalouskoneiden valmistaja. Valtran lisäksi AGCO:n merkkejä ovat Massey Ferguson, Fendt, Challenger ja GSI. Suomessa AGCO omistaa myös AGCO Powerin moottoritehtaan Nokian Linnavuoressa. Tehdas valmistaa off-road -dieselmoottoreita AGCO:n ja muiden valmistajien käyttöön. Lokakuussa 2008 yrityksen nimi vaihtui Sisu Dieselistä AGCO Sisu Poweriksi ja kesäkuussa 2012 AGCO Poweriksi.
Valtra Oy Ab työllisti vuoden 2014 lopussa 918 ihmistä Suolahden tehtaalla. Valtra valmistaa Suolahden ja Mogi das Cruzesin tehtailla vuosittain yhteensä noin 20 000 traktoria.
Valtrojen myynnistä Suomessa puolestaan vastaa AGCO Suomi Oy.
Vuonna 2010 yhtiön liikevaihto oli 497 miljoonaa euroa. Valtrojen lisäksi Suolahden tehtaalla on valmistettu Massey Ferguson 4400 -sarjan traktoreita muutaman vuoden ajan. Valmistus päättyi vuoden 2012 alussa. .
Markkina-asema
Valtra on traktoreiden markkinajohtaja Suomessa ja Pohjoismaissa. Valtra on ollut Suomen ostetuin traktorimerkki 1970-luvun alusta alkaen. Pohjoismaiden suosituimmaksi merkiksi Valtra nousi Volvo BM -kaupan myötä 1980-luvun alussa.
Brasiliassa ja Etelä-Amerikassa Valtra on ollut vuodesta riippuen toiseksi tai kolmanneksi myydyin traktorimerkki.
Koko läntisessä maailmassa Valtra on vuodesta riippuen neljänneksi tai viidenneksi suurin traktorimerkki. Valtroja myydään noin 75 eri maassa.
Historiaa
Valtion Metallitehtaat syntyi 1945 Suomen valtion keskittäessä sotatarviketeollisuuden yhteen yhtiöön. Vuonna 1951 yhtiö muutti nimensä Valmetiksi. Nykyisen nimensä yhtiö sai vuonna 2001, kun ValtraValmet muuttui Valtraksi.
Valmet valmisti ensimmäisen traktorin prototyypin vuonna 1949. Varsinainen tuotanto alkoi vuonna 1951, jolloin ensimmäisen mallin nimi oli Valmet 15. Prototyypit sekä ensimmäiset 10 traktoria syntyivät tykki- ja kivääritehtaiden yhteistyönä, mutta sen jälkeen traktorituotanto keskitettiin kivääritehtaalle Jyväskylän Tourulaan. Ensimmäisten traktoreiden välirunkona käytettiin tykkitehtaan varastoista leikattuja tykinputkia, joten Valmetin voitaisiin kuvaannollisesti sanoa takoneen miekoista auroja.thumb|Valmet 15-traktori, joissa raidetanko oli edessä. Se siirrettiin seuraavassa 20-mallissa taaemmas sen hajoamisen välttämiseksi.Ensimmäinen traktorimalli oli Valmet 15, joka painoi 780 kiloa ja siinä oli tehoa 15 hevosvoimaa. Traktori oli suunniteltu suomalaisille pientiloille ja metsätöihin korvaamaan hevosen. Traktorin yksisylinterinen 12 hv:n Valmet Pikku-Jehu -moottori ei täyttänyt sille annettuja vaatimuksia. Muun muassa sen käynnistyvyys oli huono. Vuonna 1952 Valmet 15 -traktoreita tehtiin 75 kappaletta. 1955 markkinoille tuli Valmet 20, jonka moottorin teho oli bensa/petroli-versiossa 19,5 hv ja bensiinimallissa 22 hv. Lisävarusteena siihen sai hydraulisen nostolaitteen, joka maksoi saman verran kuin hyvä lehmä. Hydraulinen nostolaite oli myöhemmin vakiovaruste. Valmet 20:tä valmistettiin vuosina 1955 - 1962. Se maksoi uutena mekaanisella nostolaitteella 357 000 markkaa ja hydraulisella nostolaitteella 393 000 markkaa. Nykyään nämä traktorit ovat kysyttyjä harrastuskohteita.
Vuonna 1957 esiteltiin malli Valmet 33 D, jossa oli moderni diesel-moottori ja myöhemmin Valmetin ja Valtran tavaramerkiksi tullut vaihteiston ja moottorin väliin sijoitettu polttoainetankki, joka sopi hyvin metsäkäyttöön. Kolmesylinterisen Valmet 309 D -moottorin iskutilavuus oli 2,7 litraa ja se tuotti tehoa 37 hevosvoimaa. Moottori oli nopeakäyntinen, nestejäähdytetty, siinä oli märät sylinteriputket ja suoraruiskutus, eli moottori oli erittäin moderni. thumb|Valtra do Brasilin tehdas Mogi das Cruzesissa noin sata kilometriä Sao Paulosta pohjoiseen.
Tehdas Brasiliaan
thumb| traktori. Valmet oli vienyt 1950-luvun lopussa vuosittain useita satoja traktoreita Brasiliaan. Brasilian hallitus kuitenkin halusi kansallistaa traktorituotannon ja järjesti traktorinvalmistajille tarjouskilpailun tehtaiden perustamisesta. Valmetin tehdashanke oli yksi hyväksytyistä ja tuotanto aloitettiin nopeasti vuonna 1960 Valmet 360 D -mallilla. Valmet do Brasilin traktoritehdas oli vuosikymmenten ajan suurin suomalainen teollinen investointi ulkomailla.
Traktoreiden ohjaamot yleistyivät etenkin Pohjoismaissa 1960-luvulla työturvallisuusmääräysten ja mukavuusvaatimusten vuoksi. Ohjaamolla varustettujen traktoreiden kokoonpano ei onnistunut Tourulan tehtaan matalalla kokoonpanolinjalla ja kasvavan Jyväskylän kaupungin ympäröimä tehdasalue alkoi muutenkin käydä ahtaaksi. Valmet Oy päätti siirtää traktoreiden kokoonpanon Suolahteen vuonna 1969, jossa valtio jo omisti konkurssiin menneen Mikro Oy:n teollisuuskiinteistön. Voimansiirtotehdas seurasi perässä vuonna 1975, kun sille saatiin rakennettua oma tehdashalli. Markkinointi ja tuotekehitys muuttivat Suolahteen vuosina 2005 ja 2006.
Valmet ostaa Volvo BM:n traktoritoiminnot
1970-luvun lopulla ruotsalainen Volvo BM -yhtiö halusi keskittyä maansiirtokoneisiin ja myydä pois traktorit ja metsäkoneet. Valmet oli Volvo BM:ää suurempi toimija traktorimarkkinoilla ja halusi investoida traktoreihin. Marraskuussa 1978 julkistettiin Volvo BM:n ja Valmetin allekirjoittama aiesopimus ja lopullinen yhteistyösopimus kirjoitettiin 1.10.1979. thumb|Valtra osti Volvo BM:n traktoritoiminnot 1979. Uuden pohjoismaisen Volvo BM Valmet -malliston suunnittelu oli alkanut jo tammikuussa 1979. Tuotekehityksestä ja markkinoinnista vastasi Volvon BM:n ja Valmetin yhteisyritys Scantrac AB, sillä Volvo BM:n myyntiverkoston ja asiakkaiden haluttiin siirtyvän Valmetille. Traktorituotanto Volvo BM:n tehtaalla Eskilstunassa lopetettiin ja tehdas siirtyi valmistamaan maansiirtokoneita. Volvo BM Valmet -traktorimallisto esiteltiin Ruotsissa toukokuussa 1982. Volvo toimitti ohjaamot ja vaihteiston komponentit kaikkiin 505-905 -sarjan traktoreihin vuosina 1982–1991. Volvo BM -kaupan myötä Valmet nousi Pohjolan suurimmaksi traktorimerkiksi. Aiemmin se oli ollut markkinajohtaja Suomessa ja yksi suosituimmista merkeistä Brasiliassa.
1980 Valmet ja Tansanian hallitus perustivat yhteistyössä traktoreiden kokoonpanotehtaan Kibahaan, Tansaniaan. Kehitysyhteistyöhengessä perustetusta Trama-yhtiöstä omisti tansanialainen State Motor Corporation 80 prosenttia, Valmet 10 prosenttia ja Finnfund 10 prosenttia. Tansanian tehdas valmisti vuosina 1983–1989 yhteensä noin 2 000 Valmet 604 -traktoria. Paikallinen valmistusosuus oli noin 10–12 prosenttia.
Valmetilla on ollut kaksi tehdasta Portugalissa. Vuosina 1964–1967 lisenssitehdas F.A.P. valmisti noin 700 Valmet 361 traktoria Aveiron kaupungissa. 1989 perustettiin Portugaliin Valmet Tractor S.A., kun näytti todennäköiseltä, että EU rajoittaisi tulleilla alueen ulkopuolelta tulevien traktorien myyntiä. Montijon kaupungissa 1990-1997 toiminut tehdas ehti valmistaa noin 1300 traktoria, kunnes se kävi tarpeettomaksi Suomen liityttyä EU:hun. 1995–1997 Montijon tehtaalla valmistettiin traktoreita myös itävaltalaiselle traktorinvalmistaja Steyrille.
Valtran traktoreiden lisenssivalmistus
Valtran traktoreita on valmistanut lisenssillä intialainen Eicher Tractor, joka valmisti 1997 alkaen muutaman vuoden ajan Valmet 365 -mallia ja sen moottoria 320D. Eicher valmisti traktoreita Eicher Valtra- ja Euro Power -nimillä.thumb|Valtra N92 etukuormaajalla.Turkkilainen Hema Endüstri/Hattat on valmistanut Valtran A-sarjaa lisenssillä paikallisille markkinoille 2004 alkaen. 2009 valmisteltiin koko A-sarjan tuotannon siirtämistä Hattatin Cerkezköyn tehtaalle, mutta hankkeesta luovuttiin, kun traktorimarkkinat laskivat laman myötä ja Suolahden tehtaan kapasiteetti riitti hyvin myös A-sarjan valmistukseen. Myöhemmin Hema/Hattat on valmistanut Valtralle myös ns. pientä A-sarjaa, jota myydään Valtran nimellä eri puolilla maailmaa.
Valtra puolestaan valmisti Suolahden tehtaallaan Massey Ferguson 4400 -sarjaa vuodesta 2005 alkaen muutaman vuoden ajan. MF 4400 -sarja vastasi Valtran A-sarjaa.
Valtran S-sarjaa on valmistettu vuodesta 2009 alkaen AGCO:n Beauvaisin tehtaalla. Vanhempi S-sarja valmistettiin Suolahden tehtaalla vuosina 2003-2007. Myös vuosina 1989- valmistetut Valmet 8300- ja 8600-mallit tehtiin silloisen Massey Fergusonin tehtaalla Beauvaisissa. Samassa yhteydessä Massey Ferguson alkoi käyttää Valmetin dieselmoottoreita myös omissa malleissaan. Agritalia puolestaan valmisti Valtralle 3000-sarjan viinitarhatraktoreita 2000-luvun alussa.
Omistus
thumb|Valtra-traktori. Valmet oli perustamisestaan 1945 alkaen vuoteen 1997 asti sataprosenttisesti valtionyhtiö. Vuonna 1994 valtio järjesteli yhtiöitään niin, että Valmetin traktorituotanto siirrettiin samaan yhtiöön Sisu-kuorma-autojen kanssa. Tällöin myös traktoreiden logoksi tuli Sisu-Valmet.
Vuonna 1997 Partek osti Sisun ja sen mukana Valmetin traktorit. Vuoden 1999 lopussa valtio omisti Partekista 30 prosenttia.
Tuotenimi vaihtui Valmetista ValtraValmetiksi vuoden 1998 alussa. Kyseessä oli siirtymävaiheen nimi, joka lyhennettiin Valtraksi vuonna 2001.
Vuonna 2002 Kone Oyj osti Partekin osakkeet. Kone pilkkoi Partekin, minkä jälkeen Valtran traktoritoiminnot sekä SisuDieselin moottoritoiminnot myytiin yhdysvaltalaiselle AGCO-yhtymälle 600 miljoonalla eurolla vuonna 2004.
Innovaatiot
Valmet on esitellyt historiansa aikana useita ominaisuuksia, joista on myöhemmin tullut alan standardeja.
Yksi Valmetin tyypillinen piirre 1940-luvulta nykypäiviin asti on traktorin metsäkäyttö. Pohjolassa traktoria on perinteisesti käytetty kesäisin pellolla ja talvisin metsätöissä, toisin kuin muualla maailmassa. Etenkin 1960–2000 -lukujen Valtroille on tyypillinen välirungon sisään rakennettu metallinen polttoainetankki, jossa se on suojassa kiviltä, kannoilta ja risuilta. Uusimmissa malleissa polttoainetankki ei enää sijaitse rungon sisällä, mutta siihen saa lisävarusteena metsäsuojauksen. Muita metsävarusteita ovat korkea maavara, metsäohjaamo, TwinTrac-taakseajolaite, kapeat lokasuojat, suojatut renkaiden venttiilit ja tehdasasennetut metsärenkaat. Valtra on ainoa traktorinvalmistaja, joka tarjoaa taakseajolaitetta tehdasasennettuna. Metsätöiden lisäksi taakseajolaitetta käytetään mm. niitossa ja kunnallisteknisissä töissä. thumb|Valmet 1100-4 oli aikaansa edellä vuonna 1969: siinä oli neliveto, tehdasasenteinen ohjaamo ja 115 hevosvoimaa tuottava nelisylinterinen turbomoottori. Vuonna 1965 esiteltiin Valmet 565, jossa oli ensimmäisenä traktorimaailmassa synkronoitu vaihteisto.
Ensimmäinen tehdasasenteinen ohjaamo
Vuonna 1967 Valmet esitteli Valmet 900:n, jossa oli tehdasasenteinen ohjaamo ja jonka vaihdevivut oli sijoitettu kuljettajan oikealle puolelle.
Valtran traktorit ovat olleet turboahtamisen edelläkävijöitä, etenkin kolme- ja nelisylinterisissä moottoreissa. Vuonna 1969 Valmet esitteli maailman ensimmäisen nelisylinterisellä turbomoottorilla varustetun traktorin, Valmet 1100:n, jossa oli peräti 115 SAE-hevosvoimaa. Myöhemmin Valtra on pitänyt maailman vahvimman nelisylinterisen traktorin ennätystä hallussaan mm. M- ja N-sarjoilla. Valmet esitteli ensimmäisen kolmesylinterisen turboahdetun traktorinmoottorin vuonna 1979 mallin Valmet 602 Turbo myötä. thumb|Kuusipyöräinen Valmet 1502 oli erikoinen ja edistyksellinen traktori. Valmetin erikoisimpia traktoreita on vuonna 1975 esitelty kuusipyöräinen Valmet 1502 -malli. Kuusisylinterisen traktorin taka-akseli oli korvattu telillä.
Vuonna 1986 esiteltiin runko-ohjattu H800-koemalli, jossa oli täysin hydraulinen voimansiirto.
Vuonna 1996 Valmet esitteli 8750 Sigma Power -mallin, jossa oli ensimmäisenä maailmassa voimanulosoton lisäteho, joka meni päälle, kun voimanotosta otettiin vähintään 30 hevosvoimaa.
Runko-ohjattuja traktoreita 1960-luvulta alkaen
thumb|Runko-ohjatussa NX163 Direct -traktorissa on sekä runko-ohjaus että kääntyvät etupyörät. Valtra on ainoana traktorinvalmistajana tehnyt runko-ohjattavia traktoreita 100-200 hevosvoiman teholuokassa. Vuonna 1965 esitelty Terra aloitti runko-ohjattujen historian, joka jatkui 1986 H800:lla ja vuodesta 1996 alkaen X-, XM- ja NX-malleilla.
Vuoden 2007 Agritechnica-näyttelyssä Valtra voitti kaksi arvostettua DLG:n hopeamitalia keksinnöillään. Toinen mitali myönnettiin kääntyvälle Valtra LH Lift -etunostolaitteelle ja toinen puoliaktiiviselle AutoComfort-ohjaamojousitukselle.
Valtra toi vuonna 2008 esitellyllä S-sarjalla ensimmäisenä ensimmäisenä traktorivalmistajana SCR-pakokaasujen puhdistuksen. Järjestelmä oli jo aiemmin käytössä esimerkiksi kuorma-autopuolella ja myöhemmin se on tullut lähes standardiksi myös traktoripuolella.
Valtra esitteli 2008 itse kehittämänsä ja valmistamansa portaattoman Direct-voimansiirron. Direct-voimansiirrossa on muista portaattomista voimansiirroista poiketen sama ajovoiman ulosotto, sama hyötysuhde eteen ja taakse ajettaessa sekä erilliset öljyt hydrauliikalle ja vaihteistolle. Direct on rakenteeltaan hyvin lähellä viisiportaiselle pikavaihteella varustettua Versu-voimansiirtoa.
Hydrauliikka-assistentti ja pikavaihdeautomatiikka
thumb|Unlimited Studiossa varusteltu N163 Direct varusteltiin MTK:n Maaseutunuorten toiveiden mukaan. Se sai lempinimekseen Kesäkissa. Vuonna 2014 esitellyssä neljännen sukupolven T-sarjassa oli ensimmäistä kertaa käytössä hydrauliikka-assistentti, joka nostaa moottorin kierroksia automaattisesti, kun hydrauliikkaa kuormitetaan kovasti. Hydrauliikka-assistentti on myös patentoitu. Samalla esiteltiin pikavaihdeautomatiikka, joka tarvittaessa vaihtaa automaattisesti pienemmän pikavaihteen, jos kuljettaja on määrännyt traktorin pitämään tietyn nopeuden. Valtran T-sarja voitti Machine of the Year -palkinnon 2014.
Syksyllä 2015 Valtra esitteli neljännen sukupolven N-sarjan myötä ASR-vetoluistoneston. Vetoluistonesto optimoi vedon suhteessa renkaan pitoon ja vähentää siten polttoaineenkulutusta ja peltomaan tiivistymistä. N-sarja voitti Machine of the Year -palkinnon 2015 sekä Tractor of the Year -kilpailun Design-palkinnon.
Valtran neljännen sukupolven N- ja T-sarja voittivat useita traktori- ja muotoilualan palkintoja vuosina 2015 ja 2016, kuten Golden tractor for Design, Red Dot design, Machine of the Year sekä A Design award.
Mallisto
Valtran mallit pienimmästä isoimpaan ovat A-sarja, N-sarja, T-sarja ja S-sarja. Voimansiirron vaihtoehdot ovat HiTech, Active, Versu ja Direct. HiTechin hydrauliikka on mekaanisesti ohjattua ja tuottaa maksimissaan 73 l/min (lisävarusteena 90l). HiTechin saa malleihin T234, T214, T194, T174, T154, T144, N174, N154, N134, N124, N114, N104, A104 ja A114. Versussa on kuormantunteva hydrauliikka ja erilliset hydrauliikkaöljyt, ja se tuottaa maksimissaan 115 l/min. (160 l/min lisävaruste). Versun saa malleihin T234, T214, T194, T174, T154, T144, N174, N154 ja N134. Directissä on mm. portaaton voimansiirto, kuormantunteva hydrauliikka, sähköinen esiohjaus sekä erilliset hydrauliikkaöljyt. Se tuottaa maksimissaan 115 l/min. (lisävarusteena 160 l/min). Direct on saatavissa malleihin T214, T194, T174, T154, T144, N174, N154 ja N134. Uusissa Active-malleissa on viisiportainen Powershift-vaihteisto. Päävaihteiden välillä vaihtaminen on automatisoitu, joten vaihdevipua ei tarvita. Kaikkia vaihteiston toimintoja ohjataan ergonomisesti sijoitetun kiinteän kahvan painikkeilla. Active on saatavilla kaikkiin T- ja N-sarjan traktoreihin lukuun ottamatta N124, N114 ja N104. N174 on maailman tehokkain sarjavalmisteinen nelisylinterinen traktori 185 hv ja 730 nm tehollaan.
Juha Kankkunen ajoi Valtra T234-traktorilla traktoreiden nopeusennätykseksi 130,165 kilometriä tunnissa.
Mallisto 2022
A-sarja G-sarja N-sarja T-sarja Q-sarja S-sarja
Message for You
Message For You on Remu Aaltosen neljäs sooloalbumi. Sillä soittaa Hurriganes salanimillä sekä Harri Merilahden ja Timo Pratskinin vahvistamana. Se julkaistiin vuonna 1983. Levy on nauhoitettu Hämeenlinnan työväentalolla sijaitsevassa studiossa, jonka lempinimenä levyn sisäkannessa mainitaan T.U.F.F.
Khariklo (Thessalia)
Khariklo toimi kasvattivanhempana useille kreikkalaisen taruston sankareille, muun muassa Akhilleukselle.
Lähteet
Chariklo (Gattin des Eueres)
Juri Malyšev
Juri Vasiljevitš Malyšev (, 27. elokuuta 1941 Stalingradin alue, Venäjän neuvostotasavalta – 8. marraskuuta 1999) oli neuvostoliittolainen kosmonautti.
Malyšev tuli ylioppilaaksi vuonna 1959. Hän toimi Neuvostoliiton ilmavoimissa yleten everstiksi. Hänet valittiin kosmonautiksi 7. toukokuuta 1967. Hän toimi päällikkönä Sojuz T-2 (kesäkuussa 1980) ja Sojuz T-11 (huhtikuussa 1984) avaruuslennoilla.
Malyšev siirtyi eläkkeelle 20. heinäkuuta 1988. Hän oli naimisissa ja perheessä oli kaksi lasta.
Valokenno
Valokenno on laite tai anturi, joka muuttaa valon energiaa sähköenergiaksi, tai jonka sähköiset ominaisuudet muuttuvat valon vaikutuksesta.
Satelliittien ja avaruusalusten aurinkopaneeleissa on tuhansia valokennoja, mutta taskulaskimeen riittää muutama valokenno. Sähkön tuotantoon käytettävää valokennoa kutsutaan usein myös aurinkokennoksi erotukseksi valon tunnistinkennoista.
Monien muiden elektroniikan komponenttien tapaan myös valokennot tehdään puolijohteista, joissa olevien vapaiden varauksenkuljettajien määrää voidaan säädellä seostuksella: puhtaaseen piihin tai muuhun puolijohteeseen lisätyt epäpuhtaudet määräävät puolijohteen käyttäytymisen.
Montserrat (täsmennyssivu)
Montserrat voi tarkoittaa seuraavia:
Napolinmastiffi
Napolinmastiffi on raskas, massiivinen sekä harvinainen molossikoira.
Ulkonäkö
Urokset painavat 60–70 kg ja nartut 50–60 kg. Napolinmastiffiuroksen säkäkorkeus on 65–75 cm ja nartun 60–68 cm. Napolinmastiffille tyypillistä on sen hidas ja pitkäaskeleinen käynti. Muun muassa Italiassa napolinmastiffeilta typistetään korvat, mutta Suomessa korvien typistys on kielletty.
Luonne ja käyttäytyminen
Napolinmastiffi on herkkä, uskollinen ja voimakas. Määrätietoisella ja johdonmukaisella koulutuksella napolinmastiffista saa miellyttävän seuralaisen. Pentuna napolinmastiffia tulisi sosiaalistaa ja totuttaa kaikkeen mahdolliseen. Napolinmastiffilla on hyvin voimakas vartiointi- ja suojeluvaisto, jota kannattaa hillitä. Vieraisiin se suhtautuu yleensä rauhallisesti tai jopa välinpitämättömästi. Rauhallinen koti on napolinmastiffille viihtyisin, mutta se tarvitsee myös liikuntaa ja aktiviteettia. Ensimmäiseksi koiraksi napolinmastiffia ei suositella.
Alkuperä
thumb|250px|Napolinmastiffi venäläisessä postimerkissä. Napolinmastiffin historia juontaa yli 2000 vuoden päähän. Rodun ulkonäkö on matkan varrella muuttunut huomattavasti, nykyinen äärimmäisen löysä nahka ja raskas runko olisi haitannut taistelu- ja sotakoirana toimimista huomattavasti. Rodun alkuperästä ei ole varmaa totuutta, mutta yleisimmän teorian mukaan 300-luvulla eaa. Aleksanteri Suuri toi mukanaan Kreikkaan suuria molossityyppisiä koiria palatessaan sotaretkeltään Aasiasta. Napoleja käytettiin mm. taistelukoirina. Roomalaiset käyttivät koiria vahti-, taistelu-, sota- ja sirkuskoirina. Tämä koira oli roomanmolossi, jota pidetään napolinmastiffin kantamuotona. Vuosisatojen aikana rotu oli vaarassa kuolla sukupuuttoon, mutta pieni kanta säilyi Napolin alueella, Vesuviuksen lähistöllä maatilojen vahteina.
Toisen maailmansodan jälkeen kerrotaan napolinmastiffeja olleen hengissä vain muutamia yksilöitä. Ensimmäisen kerran napolinmastiffi nähtiin näyttelyssä vuonna 1946 Napolissa.
Elvyttämisen jälkeen rotua uhkasi uusi tuhoutuminen, kun suuri suosio aikaansai kritiikitöntä kasvattamista sekä pentutehtailua. Innostuneet kasvattajat laiminlöivät napolinmastiffin alkuperäisiä ominaisuuksia. Vuonna 1981 rodun kohtalosta huolestuneet kasvattajat kokoontuivat Italiassa näyttelyyn, jossa valittiin tarkoin siitosyksilöitä tulevaisuutta varten.
Nykyään napolinmastiffi tunnetaan jo kaikkialla maailmassa. Rotu on kuitenkin suhteellisen harvalukuinen useimmissa maissa. Historiastaan johtuen rotu ei ole kovin homogeeninen, joten koirien välillä on huomattavaakin vaihtelua ulkomuodon suhteen. Tämä tekee rodun kasvattamisesta hyvin vaikeaa ja haastavaa.
Suomen napolinmastiffikanta
Ensimmäinen napolinmastiffi tuotiin Suomeen vuonna 1985 Ruotsista. Seuraavat koirat tuotiin 1989 Saksasta. Sen jälkeen koiria on Suomeen tuotu mm. Belgiasta, Italiasta, Hollannista ja Ranskasta. Ensimmäinen napolipentue Suomessa syntyi 1992. Vuoden 1999 loppuun mennessä pentueita on syntynyt 27 kpl. Kaikkiaan napolinmastiffeja on rekisteröity 174 kpl (vuoden 1999 loppuun mennessä). Suomen napolinmastiffikanta on hyvin kirjava, aivan kuten muissakin maissa.